Rita Levi-Montalcini

**Rita Levi-Montalcini** (Turin, Italia, 1909ko apirilaren 22a,- Erroma, 2012ko abenduaren 30a) neurologian espezializatutako zientzialari italiarra izan zen. 1986ko Medikuntzako eta Fisiologiako Nobel Saria irabazi zuen, Stanley Cohen-ekin batera, nerbio sistemaren lehen hazkuntza faktorearen aurkikuntza egiteagatik. Bere jatorri judeoa zela eta, Bigarren Mundu Gerra hasi baino lehenago, Estatu Batuetara alde egin behar izan zuen. Hemen Washingtoneko Unibertsitateko Zoologia institutuko Viktor Hamburger laborategian lan egin zuen, San Luisen.

Bere aurkikuntzei esker, zelulak soilik agindua jasotzen dutenean ugaltzen direla eta agindu hauek hazkuntza faktore deritzen substantzia batzuei esker transmititzen direla jakin izan zen.

## Biografia 
thumb
Rita Levi Montalcini, 1909 apirilaren 22an jaio zen Turinen (Italia), familia judu batean. Hiru anaia-arreba zituen eta bera eta bere ahizpa bikia Paola txikienak ziren. Bere aita, Adamo Levi, matematikan trebea, ingeniari elektrikoa zen eta bere ama, Adele Montalcini, margolari adimentsua zen. Anaia zaharrena, Gino Levi, 1974ean hil zen bihotzeko bat eman ziolako. Hori arkitekto italiar famatua izan zen eta Turineko unibertsitatean irakasle izan zen. Rita Levik beste bi ahizpa izan zituen: Anna, bost urte zaharrago eta Paola, artista famatua izan zena. Paola 2000 urtean hil zen, 91 urterekin.

Nahiz eta bere aitak emakumeek ez luketela ikasi behar pentsatu, hogei urterekin eta aitaren baimenarekin, karrera profesionala hasi zuen. Zortzi hilabetetan Latin, Grekoa eta matematika menperatzen zituen eta institutuan graduatzea lortu zuen. Ondoren, Turingo unibertsitatean medikuntza egiten hasi zen.

## Ikerketak 
Washingtoneko Unibertsitatean, St Luisen zegoenean, bere aurkikuntza garrantzitsuena egitea lortu zuen: nerbio sistemaren hazkuntza faktorea bakantzea lortu zuen ehun kantzerigenoak aztertzean, izan ere, hauek nerbio zelulen hazkuntza azkarra eragiten dute. Txiten enbrioietatik tumore zatiak transferitzen zituen, nerbio zuntzez beteta zeuden zelulei masa bat ezarriz. Tumoreak zituzten zelulen inguruan nerbioak norabide guztietan hazten zirela ohartu zen eta aurkikuntza hau oso garrantzitsua izan zen. Nerbioak bertze ehun batzuetan edo enbrioian sartutako zainetan bilakatuko ziren eremuak hartzen zituzten. Baina nerbioak ez ziren arterietan sortzen, beraz, tumoreak nerbioen hazkuntza estimulatzen zuen substantzia bat jariatzen zuela ondorioztatu zuen.

Rita Leviren eta Italiako industria farmazeutikoaren arteko kooperazioei buruz eztabaidak sortu ziren. Bertan lanean ari zenean, gangliosidoen inguruko jakintzak hobetu zituen. 1975ean Cronassial (gangliosido jakin bat) izeneko droga bultzatu zuen. Bertze ikerketa batzuek, nerbio sistema periferikoan sortutako neuropatientzako onuragarria izan zitekeela ondorioztatu zuten. Baina, gerora, Cronassial tratamendua zuten zenbait pertsonek sindrome neurologiko larriak pairatzen hasi ziren, Guillain-Barré sindromea hain zuzen ere. Alemaniak, bertze zenbait herrialderekin batera, 1983an debekatu zuen. Italiak 1993an debekatu zuen. Urte berean, ikerketa batek Cronassialek Italiako osasun ministeritzari eritasunen onarpen azkarrarentzako eta frogak egin ez ziren eritasunetan droga erabiltzeko ordaintzen ziola argitara eman zen.Ikerketan Levi-Montalciniren erlazioa konpainiarekin ezagutarazi zen eta publikoki kritikatua izan zen.

90eko hamarkadan, mastozitoen garrantzia gizakien eritasunetan nabarmendu zuen lehenbiziko zientzialarietakoa izan zen.Garai berean, 1993an palmitoiletanolamida konposatu endogenoa identifikatu zuen, mastozitoen modulatzaile garrantzitsua.

## Sariak eta ohoreak 
* 1968an Estatu Batuetako Zientzia Akademia Nazionaleko partaidetzak aukeratua izan zen.
* 1983an Stanley Cohen eta Viktor Hamburgerrekin batera Columbiako Unibertsitatean Louisa Gross Horwitz saria biologian eta biokimikan irabazi zuen.
* 1986an Stanley Cohenekin batera, Nobel Saria irabazi zuen Fisiologian eta Medikuntzan.
* 1987an *National Medal of Science* irabazi zuen, komunitate zientifiko estatubatuarraren onarpen handiena.
* 1999an FAOko borondate oneko enbaxadore izendatua izan zen.
* 2001ean Carlo Azeglio Ciampi, italiako errepublikako presidenteak bizitza guztirako senatari izendatu zuen.
* 2005ean Erroman Europako Neurozientzia Institutua inauguratu zuen.
* 2006ean Turingo Unibertsitate politeknikoak ingeniaritza biomedikoan honoris causa doktore izendatu zuen.
* 2008ko urriaren 23an Madrilgo Complutense Unibertsitateak honoris causa doktore izendatu zuen.
* 2011ko otsailaren 23an McGill Unibertsitateak honoris causa doktore izendatu zuen.

## Argitalpenak 
* ''Origine ed Evoluzione del nucleo accessorio del Nervo abducente nell'embrione di pollo*, Roma, Tip. Cuggiani, 1942.
* *Il messaggio nervoso*, con Pietro Angeletti e Giuseppe Moruzzi, Milano, Rizzoli, 1975.
* *New developments in neurobiological research*, in "Commentarii", vol. III, n. 15, Pontificia Academia Scientiarum, 1976.
* *Elogio dell'imperfezione*, Milano, Garzanti, 1987. . (1999 nuova edizione accresciuta).
* *NGF. Apertura di una nuova frontiera nella neurobiologia*, Roma-Napoli, Theoria, 1989. .
* *Sclerosi multipla in Italia. Aspetti e problemi*, con Mario Alberto Battaglia, Genova, AISM, 1989. .
* Presentazione di Max Perutz, *È necessaria la scienza?*, Milano, Garzanti, 1989. .
* Prefazione a Carlo Levi, *Poesie inedite. 1934–1946*, Roma, Mancosu, 1990.
* Prefazione a Gianni Bonadonna, *Donne in medicina*, Milano, Rizzoli, 1991. .
* Presentazione di Gilberto Salmoni, *Memoria: un telaio infinito Dialogo su un mondo tutto da scoprire*, Genova, Costa & Nolan, 1993.
* Prefazione a Giacomo Scotti (a cura di), *Non si trova cioccolata. Lettere di bambini jugoslavi nell'orrore della guerra*, Napoli, Pironti, 1993. .
* *Reti. Scienza, cultura, economia*, con Guido Cimino e Lauro Galzigna, Ancona, Transeuropa, 1993. .
* *Vito Volterra. Il suo percorso*, in *Scienza, tecnologia e istituzioni in Europa. Vito Volterra e l'origine del CNR*, Roma-Bari, Laterza, 1993. .
* *Il tuo futuro*, Milano, Garzanti, 1993. .
* *Per i settanta anni della Enciclopedia italiana, 1925–1995*, in *1925–1995: la Treccani compie 70 anni. Mostra storico-documentaria*, Roma, Treccani, Istituto della Enciclopedia italiana, 1995.
* Prefazione an American Medical Association, *L'uso degli animali nella ricerca scientifica. Libro bianco*, Bologna, Esculapio, 1995.
* *Senz'olio contro vento*, Milano, Baldini & Castoldi, 1996. .
* *L'asso nella manica a brandelli*, Milano, Baldini & Castoldi, 1998. .
* *La galassia mente*, Milano, Baldini & Castoldi, 1999. .
* Presentazione di Nicola Canal, Angelo Ghezzi e Mauro Zaffaroni, *Sclerosi multipla. Attualità e prospettive*, Milano, Masson, 1999. .
* Intervista in Serena Zoli, *Storie di ordinaria resurrezione (e non). Fuori dalla depressione e altri mali oscuri*, Milano, Rizzoli, 1999. .
* *L'Università delle tre culture. Conferenza della professoressa Rita Levi-Montalcini*, Sondrio, Banca Popolare di Sondrio, 1999.
* *Cantico di una vita*, Milano, Cortina, 2000. .
* *Un universo inquieto. Vita e opere di Paola Levi Montalcini*, Milano, Baldini & Castoldi, 2001. .
* *Tempo di mutamenti*, Milano, Baldini & Castoldi, 2002. .
* *Tempo di azione*, Milano, Baldini Castoldi Dalai, 2004. .
* *Abbi il coraggio di conoscere*, Milano, Rizzoli, 2004. .
* *Lungo le vie della conoscenza. Un viaggio per sentieri inesplorati con Rita Levi-Montalcini*, con Giuseppina Tripodi, Brescia, Serra Tarantola, 2005. .
* *Eva era africana*, Roma, Gallucci, 2005. .
* *I nuovi magellani nell'er@ digitale*, con Giuseppina Tripodi, Milano, Rizzoli, 2006. .
* *Tempo di revisione*, con Giuseppina Tripodi, Milano, Baldini Castoldi Dalai, 2006. .
* *La vita intellettuale*, in *La vita intellettuale. Professioni, arti, impresa in Italia e nel pianeta. Atti del forum internazionale, 13 e 14 febbraio 2007, Bologna, Salone del podesta di Palazzo Re Enzo, Piazza del Nettuno*, Bologna, Proctor, 2007. .
* *Rita Levi-Montalcini racconta la scuola ai ragazzi|Rita Levi-Montalcini con Giuseppina Tripodi racconta la scuola ai ragazzi*, Milano, Fabbri, 2007. .
* *Le tue antenate. Donne pioniere nella società e nella scienza dall'antichità ai giorni nostri*, con Giuseppina Tripodi, Roma, Gallucci, 2008. .
* *La clessidra della vita di Rita Levi-Montalcini*, con Giuseppina Tripodi, Milano, Baldini Castoldi Dalai, 2008. .
* *Ritmi d'arte*, Serra Tarantola, 2008 
* *Cronologia di una scoperta*, Milano, Baldini Castoldi Dalai, 2009. .
* *L'altra parte del mondo*, con Giuseppina Tripodi, Milano, Rizzoli, 2009. .

## Erreferentziak 
## Bibliografia 
* LEVI-MONTALCINI, Rita: *In Praise of Imperfection: My Life and Work*. New York: Basic Books, 1988.
* LEVI-MONTALCINI, Rita: *Elogio de la imperfección*. Bartzelona: Ediciones B, 1998.
* LEVI-MONTALCINI, Rita: *Autobiografia*, Nobel Sarien webgunean .
* LEVI-MONTALCINI, Rita: *Las pioneras*. Bartzelona: Crítica, 2011.

## Kanpo estekak 
* Rita Levi-Montalcini "Ezagutzaren hazkuntza-faktore" Elhuyar, 2015.

*  Rita Levi-Montalciniri elkarrizketa *El País''en, 2009
*  Rita Levi-Montalciniri elkarrizketa www.nobelprize.org webgunean
*